ስፖርት – ሰብዓዊነትን ጋሻ ያደረገ ማኅበራዊ ክዋኔ
ስፖርት የሰላም፣ ፍቅር፣ የአብ ሮነትና የአንድነት፣ የመተሳሰብ፣ የወንድማማችነት ልዩ መገለጫ ነው። ስፖርት ዘር፣ ሃይማኖት፣ ፆታና ቀለምን አይለይም። በየት ኛውም ሁኔታ ውስጥ የስፖርታዊ እንቅስቃሴ አስኳል ሃሳብ ወዳጅነትና መተሳሰብ መሆኑ ይታወቃል። በታሪክ ገጾች እንደሰፈረውም በሰው ልጅ ታሪክ ባጋጠሙ በጎም ሆኑ መጥፎ ክስተቶች ስፖርት በአጋርነት ተሳትፏል። ስፖርታዊ ክንዋኔዎች ሰላምንና አንድነትን የሚሰብኩ እንደመሆናቸው በማህበራዊ፣ ፖለቲ ካዊና ኢኮኖሚያዊ ጉዳዮች በመግባት ሚናቸውን ሲወጡም ኖረዋል። ስፖርት ሰብዓዊነትን ያነገበ የልግስና ማዕድ መሆኑን የአለም ህዝብ እየፈተነ ባለው የኮሮና ወረርሽኝን ለመዋጋት ሲደረግና እየተደረገ ባለው ርብርብ ላይ በስፖርት ቤተሰቡ በኩል የታየው ተሳትፎ ትልቅ ማሳያ ይሆናል።የኮቪድ -19 ወረርሽኝ የአለም ህዝብን እንደ ቅጠል ከማርገፍ በተጨማሪ በተለያዩ መስኮች ላይ ይህ ቀረሽ የማይባል መቃወስን አስከትሏል።የስፖርት ኢንደስትሪው ደግሞ
ዋነኛ ሠለባ ከሆኑ
መስኮች በግንባር ቀደምነት
ይጠቀሳል። የቫይረሱ ስጋትነት
በዓለም አቀፉ የጤና
ተቋም ከተረጋገጠበት ጊዜ
ጀምሮ፤ ውድድሮች ተቋርጠዋል፤
ተሰርዘዋል። ይህን ተከትሎ
የአለምን ኢኮኖሚ በማንቀሳቀስ
ረገድ ግንባር ቀደም
ተጠቃሽ የሆነው የስፖርት
ኢንደስትሪውን በአጭር ጊዜ
ለከፍተኛ የፋይናነስ ቀውስ
ዳርጎታል።በአለም ስፖርት ላይ
የተፈጠረው ከፍተኛ መቃወስ
ግን የስፖርቱን ማኅበረሰብ
የሰብዐዊነት ውሃ ልክ
ከመሆን አላደናቀፈውም ነበር።የስፖርት
ቤተሰብ በወረርሽኙ ጉዳት
ከመቆዘም ይልቅ ,፤
የሰብዐዊነት ጋሻን በማንሳት
አለምን ከጭንቅ ለማውጣት
በሚደረገው ርብርብ ሰፊ
ተሳትፎ ሲያደርግ ነበር፤እያደረገም
ይገኛል። በስፖርቱ መስክ
ዓለም አቀፍ ዝናን
ካተረፉ ግለሰቦች እስከ
ዓለም አቀፍ ተቋማት
ድረስ ወረርሽኙን ለመመከት
እየተደረገ ባለው ርብርብ
ሲያደርጉ የነበረው ተሳትፎ
ትልቅ ቦታ አጊንቷል።የስፖርቱ
ዘርፍ ባለድርሻ የሚባሉት
አካላት በተናጠልና ተቋማዊ
በሆነ መልኩ ድጋፍ
ለሚሹ ድጋፍ በማድረግ
እንዲሁም ገንዘብ በማሰባሰብ
ወረርሽኙን የመዋጋት ሂደቱን
በፊት አውራሪነት ሲመሩ
ታዝበናል።በተለያዩ ሀገራት ዓለም
አቀፉን ወረርሽኝ ለመዋጋት
በስፖርቱ ማኅበረሰብ ዘንድ
የታየው ተሳትፎ በሀገራችንም
ተመሳሳይ ሲሆን ታዝበናል። በኢትዮጵያ የኮሮና ቫይረስ ወረርሽኝ መከሰት ይፋ ከተደረገበት ከወርሃ መጋቢት መጀመሪያ አንስቶ የስፖርቱ ማህበረሰብ ድርሻ ግዙፍ ነው። በስፖርት ዘርፍ የሚገኙ የመንግሥትና የግል ተቋማት፣ የስፖርት ማህበራት፣ ተጫዋቾች፣ አትሌቶች፣ የእግር ኳስ ክለቦችና ተጫዋቾች ወረርሽኙን ለመከላከል የሚደረገውን ርብርብ ተሳትፎ ሲያደርጉ ነበር።በዘመነ ኮሮና የስፖርቱ ማኅበረሰብ ሰብዐዊነትን መሰረት ያደረገው እንቅስቃሴ እንደቀጠለ ይገኛል። በኢ.ፌ.ዴ.ሪ ስፖርት ኮሚሽን አስተባባሪነት ሚያዝያ 17 ቀን 2012 ዓ.ም የተጀመረውን «ማዕድ ማጋራት» መርሃ ግብር ሶስተኛው ዙር ከትናንት በስቲያ በአዲስ አበባ ትንሿ ስታዲየም ተጀምሯል።የስፖርቱ ማኅበረሰብ ህዝባዊነት
የሚያረጋግጥ መሆኑ የተነገረለት
ሶስተኛው ዙር ማዕድ
የማጋራት መርሃ ግብር
ሲጀመር ፤ የኢ.ፌ.ዴ.ሪ
ስፖርት ኮሚሽን ኮሚሽነር
አቶ ኤሊያስ ሽኩር
እንደተናገሩት፤ የኮሮና ቫይረስ
ወረርሽኝ መከሰት የመደጋገፍ
እና የመረዳዳት የቀደመ
ባህላችንን የበለጠ እንዲጎለብት
አድርጓል።የኮሮና ቫይረስ ወደ
ሀገራችን ከገባ ጀምሮ
ወረርሽኙን ለመከላከልና ለመቆጣጠር
የስፖርቱ መንግስታዊ እና
ህዝባዊ አደረጃጀቶች፣ ታዋቂ
አትሌቶች፣ የደጋፊ ማህበራት፣
በአጠቃላይ የስፖርት ቤተሰቡ
ህብረተሰቡን በማንቃት እና
ኢኮኖሚያዊ ጫናውን ለመቋቋም
የሚያግዝ የገንዘብ ድጋፍ
በማድረግ ማህበራዊ ኃላፊነታቸውን
በመጣት ላይ ያደረጉትን
ተሳትፎ ጠቅሰዋል። የስፖርቱ
ማኅበረሰብ ድጋፍ ተጠናክሮ
የሚቀጥልና የምገባ መርሃ
ግብሩ መጀመር ለዚሁ
ማሳያ ይሆናል ብለዋል።
የጎዳና ላይ የሚገኙ
ወገኖቻችንን በተወሰነ መልኩ
ለማገዝ አንድ ወር
የሚቆይ የምገባ መርሃ
ግብሩ ይሄንኑ ሚና
መሰረት ባደረገ መልኩ
መጀመሩን የተናገሩት አቶ
ኤልያስ፤ በስታዲየም ዙሪያ
መርሃ ግብሩ እንዲደረግ
የተመረጠበትን ምክንያት መኖሩን
አመልክተዋል። «በወቅታዊ የኮሮና
ወረርሽኝ ምክንያት ስርጭቱን
ለመቆጣጠር ሲባል በተለይ
ስታዲየም ዙሪያ የሚገኙ
ባር እና ሬስቶራንቶች
መዘጋታቸው እና በአካባቢው
ያለው እንቅስቃሴ መቆሙ
ይታወቃል። ሬስቶራንቶች መዘጋታቸውን ተከትሎ
ከሬስቶራንቶች ተመላሽ የሚሆኑ
ምግቦችን ይጠቀሙ የነበሩ
የጎዳና ተዳዳሪዎችም ሆነ
በስታዲየም አካባቢ የተለያዩ
ነገሮችን በመሸጥ ይተዳደሩ
የነበሩ የህብረተሰብ ክፍሎች
ለከፋ ችግር ተጋልጠዋል።
በመሆኑም ጊዜው የከፋ
ችግር ላጋጠማቸው የህብረተሰብ
ክፍሎች እጃችን የምንዘረጋበት፤
የጋራ መከራችንን በመተጋገዝ የምናልፍበት መሆኑን በማመን እና ማህበራዊ ኃላፊነታቸውን ለመወጣት ነው »ሲሉ አብራርተዋል። አቶ ኤልያስ በመጨረሻ የተጀመረው ተግባር የሚቋረጡ ሳይሆን በቀጣይም እነዚህ ወገኖቻችን በዘላቂነት ህይወታቸውን ሊመሩበት በሚችሉ ጉዳዮች ላይ የስፖርት ቤተሰቡ በሙሉ አቅሙ የሚደግፍ መሆኑን አመልክተዋል። የኢትዮጵያ እግር ኳስ ፌዴሬሽን፣ የኢትዮጵያ አትሌቲክስ ፌዴሬሽን እና የቢጂ አይ ኢትዮጵያ አመራሮች በጋራ በመሆን ባስተላለፉት መልዕክት ደግሞ፤ የምገባ መርሃ ግብሩ በቀጣይ ተጠናክሮ እንዲቀጥል አስፈላጊውን ሁሉ እንደሚያደርጉ አስታውቀዋል።በስፖርት ኮሚሽን አስተባባሪነት የተጀመረው ማዕድ የማጋራት መርሃ ግብሩ 3ኛ መጀመሩን በዘመነ ኮሮና የስፖርቱ ማኅበረሰብ ሰብዐዊ ተግባር ተጠናክሮ መቀጠሉን ያመላክታል ተብሏል።ሰኔ 17 ቀን 2012 ዓ.ም የተጀመረው ሶስተኛው ዙር «ማዕድ ማጋራት» መርሃ ግብሩ 300 የጎዳና ተዳዳሪዎችን ለአንድ ወር ያህል እንደሚመገቡ ታውቋል።በኢ.ፌ.ዴ.ሪ ስፖርት ኮሚሽን ከኢትዮጵያ እግር ኳስ ፌዴሬሽን፣ ከኢትዮጵያ አትሌቲክስ ፌዴሬሽን እና ከቢ. ጂ አይ ኢትዮጵያ በጋራ በመሆን የመጀመሪያው ዙር ሚያዝያ 17 ቀን 2012 ዓ.ም ጀምሮ ለአንድ ወራት የዘለቀ ነበር።የስፖርት ተቋማቱ ጠቅላይ ሚኒስቴር አብይ አህመድ ያቀረቡትን «የማዕድ ማጋራት ብሄራዊ ጥሪን»ተከትሎ መርሃ ግብሩን የጀመሩት ሲሆን፤ 300 የጎዳና ተዳዳሪዎችን ለአንድ ወር ያህል በመመገብ ሀሳቡን ተግብረውታል።ሁለተኛ ዙር ግንቦት 17 ቀን 2012 ዓ.ም ጀምሮ ለአንድ ወር ያህል ተግባራዊ ተደርጎ በመጠናቀቁ ፤ሶስተኛው ዙር መርሃ ግብር ከሰኔ 17 ቀን 2012 ዓ.ም ጀምሮ እስከ ሐምሌ 16 ቀን 300 የጎዳና ተዳዳሪዎችን በምገባ መርሃ ግብሩ ተጠቃሚ እንደሚደረጉ ታወቋል።በ3ኛው ዙር የምገባ ፕሮግራም የኢትዮጵያ መድን ድርጅት 600 ሺ ብር ድጋፍ በማድረግ የወገን አጋርነቱን ማሳየቱ ተነግሯል። የምገባ መርሃ ግብሩን
ለሶስተኛው ዙር ማስቀጠል
መቻሉ የስፖርቱ ማህበረሰብ
በዘመነ ኮሮና ማህበራዊ
ኃላፊነትን በመወጣት እንደ
ከዚህ ቀደሙ ሁሉ
የተጠናከረ ተሳትፎ እያደረገ
መሆኑን አመላካች ሆኗል።
የመርሃ ግብሩ ተግባራዊነት
ጠቅላይ ሚኒስቴር አብይ
አህመድ ያቀረቡትን «የማዕድ
ማጋራት ብሄራዊ ጥሪን»
ወደ መሬት ከማውረድ
በተጨማሪ፤ ስፖርት -ሰብዐዊነትን
ጋሻ ያደረገ ማኅበራዊ
ክዋኔ መሆኑን በተግባር
እንዲረጋገጥ ያረጋገጠ መሆኑን
ብዙዎች መስክረውለታል።አዲስ
ዘመን ሰኔ 19/2012ዳንኤል ዘነበ